Sputnjik 1
Sputnjik 1 (ruski: Спутник-1) bio je prvi vještački Zemljin satelit. SSSR ga je lansirao u eliptičnu nisku Zemljinu orbitu 4. oktobra 1957. kao dio sovjetskog svemirskog programa. Kružio je oko Zemlje tri sedmice prije nego što su mu se istrošile baterije. Satelit je zatim u tišini nastavio da kruži oko planete dva mjeseca prije nego što je ponovo pao u atmosferu 4. januara 1958. Bila je to polirana metalna sfera od 58 cm u prečniku sa četiri eksterne radio antene za emitovanje radio impulsa. Radio-amateri su lahko otkrili njegov radio signal, a nagib orbite od 65° i trajanje njegove orbite učinili su da njegova putanja leta pokrije gotovo cijelu naseljenu Zemlju. Praćenje i proučavanje Sputnjika 1 sa Zemlje pružilo je naučnicima vrijedne informacije. Gustoća gornje atmosfere mogla se zaključiti iz njegovog otpora na orbiti, a širenje njenih radio signala dalo je podatke o ionosferi.